Το διαμέρισμα είναι πάρα πολύ κοντά στην παλιά πόλη των Χανίων. Αν και σε κεντρικό σημείο της πόλης, ήταν σχετικά εύκολο να βρούμε θέση πάρκινγκ όλες τις ώρες της ημέρας. Το σπίτι ήταν πεντακάθαρο και είχε όλο τον απαραίτητο εξοπλισμό , για να κάνει τη διαμονή μας άνετη. Απ' ό, τι καταλάβαμε συντηρείται συνεχώς, ώστε να παραμένει σε άριστη κατάσταση (ως προς τους εσωτερικούς χώρους αλλά και τον μικρό εξωτερικό χώρο που διαθέτει στο μπροστινό του μέρος). Αν και ισόγειο, ήταν ασφαλές και δεν είχαμε κανένα απολύτως πρόβλημα ως προς αυτό (π.χ. τα ρούχα που απλώναμε τα αφήναμε έξω και το βράδυ άφοβα, παρόλο που η απλώστρα ήταν μπροστά και προσεγγίσιμη από τον δρόμο). Η συνεννόηση ήταν άμεση και αποτελεσματική. Θα προτείναμε το συγκεκριμένο διαμέρισμα σε όποιον επέλεγε τα Χανιά ως προορισμό.